25.4.2023.
HR
Službeni list Europske unije
L 110/15
(f) učinke na zapošljavanje u automobilskom sektoru, posebno na mikropoduzeća te mala i srednja poduzeća (MSPovi) i djelotvornost mjera za potporu prekvalifikaciji i usavršavanju radne snage; (g) djelotvornost postojećih financijskih mjera i potrebu za daljnjim mjerama, uključujući odgovarajuće financijske mjere, na razini Unije, razini država članica ili lokalnoj razini kako bi se osigurala pravedna tranzicija i ublažili negativni socioekonomski učinci, posebno u najpogođenijim regijama i zajednicama; (h) napredak u socijalnom dijalogu, kao i aspekte za daljnje olakšavanje gospodarski održive i društveno pravedne tranzicije na cestovnu mobilnost s nultim emisijama; (i) napredak u uvođenju javne i privatne infrastrukture za punjenje i opskrbu, uključujući napredak na temelju uredbe Europskog parlamenta i Vijeća o uspostavi infrastrukture za alternativna goriva te stavljanju izvan snage Direktive 2014/94/EU Europskog parlamenta i Vijeća i preinake Direktive 2010/31/EU Europskog parlamenta i Vijeća (*); (j) potencijalni doprinos inovativnih tehnologija i održivih alternativnih goriva, uključujući sintetička goriva, postizanju klimatske neutralne mobilnosti; (k) emisije tijekom životnog ciklusa novih osobnih automobila i novih lakih gospodarskih vozila koji se stavljaju na tržište, o kojima je izviješćeno u skladu s člankom 7.a; (l) učinak ove Uredbe na postizanje ciljeva država članica na temelju Uredbe (EU) 2018/842 i preinake Direktive 2008/50/EZ Europskog parlamenta i Vijeća (**). 3.
Na datum podnošenja prvog izvješća o napretku iz stavka 1.
Komisija u suradnji s državama članicama i svim relevantnim dionicima također podnosi izvješće Europskom parlamentu i Vijeću koje sadržava analizu kako bi se utvrdili eventualni nedostaci u financiranju za osiguravanje pravedne tranzicije u lancu opskrbe u automobilskom sektoru, pri čemu je poseban naglasak na MSP-ovima i regijama koje su najviše pogođene tranzicijom.
Izvješću se, prema potrebi, prilažu prijedlozi za odgovarajuće financijske mjere za zadovoljavanje utvrđenih potreba.
_____________ (*) Direktiva 2010/31/EU Europskog parlamenta i Vijeća od 19. svibnja 2010.
o energetskim svojstvima zgrada (SL L 153, 18.6.2010., str. 13.).
(**) Direktiva 2008/50/EZ Europskog parlamenta i Vijeća od 21. svibnja 2008.
o kvaliteti zraka i čišćem zraku za Europu (SL L 152, 11.6.2008., str. 1.).”; 13. članak 15. mijenja se kako slijedi: (a) stavak 1. zamjenjuje se sljedećim: „1.
Komisija 2026. preispituje djelotvornost i učinak ove Uredbe na temelju dvogodišnjeg izvješćivanja te Europskom parlamentu i Vijeću podnosi izvješće s rezultatima preispitivanja.
Komisija osobito procjenjuje napredak postignut na temelju ove Uredbe u ostvarivanju ciljnih vrijednosti smanjenja utvrđenih u članku 1. stavku 5.a, uzimajući u obzir tehnološki razvoj, među ostalim u pogledu hibridnih tehnologija na punjenje, i važnost gospodarski održive i socijalno pravedne tranzicije na mobilnost s nultom stopom emisija.
Na temelju te procjene Komisija procjenjuje potrebu za preispitivanjem ciljnih vrijednosti utvrđenih u članku 1. stavku 5.a.
Komisija također procjenjuje učinke utvrđivanja minimalnih pragova energetske učinkovitosti za nove osobne automobile s nultim emisijama i laka gospodarska vozila s nultim emisijama koji se stavljaju na tržište Unije.
Izvješću se prema potrebi prilaže prijedlog izmjena ove Uredbe.”; (b) stavci od 2. do 5. brišu se; (c) stavak 6. zamjenjuje se sljedećim: „6.
Komisija do 31. prosinca 2024.
preispituje Direktivu 1999/94/EZ uzimajući u obzir potrebu da se potrošačima pruže točne, pouzdane i usporedive informacije o potrošnji goriva i energije, emisijama CO2 i emisijama onečišćujućih tvari za nove osobne automobile koji se stavljaju na tržište, među ostalim u stvarnim uvjetima, te ocjenjuje mogućnosti uvođenja oznake ekonomičnosti potrošnje goriva i emisija CO2 za nova laka gospodarska vozila.